cyanic-selkie/wikianc huggingface dataset:
קמברלנד (מרילנד)
דמוגרפיה
על פי מפקד האוכלוסין של ארצות הברית משנת 2010, בעיר 20,859 בני אדם, 9,223 משקי בית ו-4,982 משפחות. צפיפות האוכלוסין היא 799 לקמ"ר. ההרכב הגזעי של העיר הוא 89.4% לבנים, 6.4% אפרו-אמריקאים, 0.2% ילידים אמריקאים, 0.9% אסיאתים, 0.1% מאיים באוקיינוס השקט, 0.3% מגזעים אחרים ו-2.8% ממוצא של שני גזעים או יותר. היספנים או לטינים מהווים 1.2% מהאוכלוסייה.
מתוך 9,223 משקי הבית בעיר ל-25.9% יש ילדים מתחת לגיל 18 המתגוררים בבית, 34% הם זוגות נשואים החיים יחד, 15.1% מהם מדובר באישה הגרה ללא בן זוג ו-4.9% מהם מדובר בגבר החי ללא בת זוג, ו-46% ממשקי הבית אינם משפחות. 38.9% ממשקי הבית הם אנשים הגרים לבדם. מספר האנשים הממוצע של משק בית הוא 2.19 בני אדם ואילו מספר האנשים הממוצע במשפחה הוא 2.89 בני אדם.
הגיל החציוני בעיר היה 41.4 שנים. 20.9% מהתושבים היו מתחת לגיל 18; 10.2% היו בין הגילאים 18-24; 23.1% היו בין 25 ל-44; 26.2% היו בין 45 ל-64; ו-19.6% היו בני 65 ומעלה. ההרכב המיגדרי של העיר היה 47.0% גברים ו-53.0% נשים.
אוסטין סוויפט
ביוגרפיה
סוויפט נולד ב-11 במרץ 1992, בבית החולים רידינג בווסט רידינג, פנסילבניה. אביו, סקוט קינגסלי סוויפט, הוא יועץ פיננסי במריל לינץ', ואמו, אנדראה גרדנר סוויפט (לבית פינליי), עבדה בעבר כמנהלת שיווק בקרנות נאמנות. הוא אחיה הצעיר של הזמרת-היוצרת טיילור סוויפט ונכדה של זמרת הסופרן מרג'ורי פינליי. סוויפט עבר מוויומיסינג, פנסילבניה להנדרסונוויל, טנסי עם משפחתו בגיל צעיר כדי שאחותו תמשיך בקריירת המוזיקה שלה בנאשוויל.
קריירה
סוויפט סיים את לימודיו באוניברסיטת נוטרדאם בשנת 2015, שם למד קולנוע ושיחק בתפקידים בהצגות כמו Dead Man's Cell Phone ו"שש נפשות מחפשות מחבר". הוא התמחה בליונסגייט, והיה אחראי על סרטי קולנוע שונים. הופעת הבכורה שלו הייתה כעורך בסרט המתח "איש הצללים" בכיכובו של פירס ברוסנן. סוויפט הופיע גם ב"חי את הלילה", בדרמה הפוליטית Embeds מאת מגין קלי, בקומדיית המצבים Still the King, וב-Cover Versions של טוד ברגר. הוא גם כיכב בסרט העצמאי Braking for Whales משנת 2019, שנכתב על ידי תמין סורסוק ובן הזוג שלה, שון מקיוון. בספטמבר 2018, הוכרז כי סוויפט לוהק למותחן האימה "אנו מזמנים את החושך".
המנון מלזיה
השיר נבחר להמנון המדינה בזמן פדרציית מלאיה בשנת 1957 כשקיבלה את עצמאותה מבריטניה. שם ההמנון מיתרגם בעברית ל"ארצי" או "מדינתי".
מנגינת ההמנון, מקורה בשיר עממי פופולרי מהמאה ה-19 – טראנג בולאן (אור ירח) שככל הנראה אומצה לראשונה ב-1902 כהמנונה הלאומי של סולטנות פרק.
סולטאן עבדוללה מוחמד שאה השני של פרק, אשר חי בגלות באיי סיישל משנת 1877 עד 1894, שמע את השיר "לה רוזליה" שחיבר המשורר הצרפתי פייר-ז'אן דה ברנז'ה והוסיף את המנגינה למה שנקרא "טראנג בולאן" בשובו לחצי האי המלאי.
מלאית
Negaraku, Tanah tumpahnya darahku, Rakyat hidup, Bersatu dan maju,
Rahmat Bahagia, Tuhan kurniakan, Raja kita, Selamat bertakhta.
בכתב ג'אווי
نڬاراكو, تانه تومڤهڽ دارهكو
رحمة بهاڬيا, توهن كورنياكن
راج كيت, سلامت برتختا
בתרגום חופשי לעברית
הו, ארץ מולדתי, היכן שגדלתי, היכן שאנשים בה חיים, מתוך הרמוניה ושגשוג,
עם ברכות מאליפות של שמחה אשר ניתנו מידי האלוהים, מלכנו, מלוך בשלום.
טינוס אוסנדרפ
מרטינוס "טינוס" ברנרדוס אוסנדרפ (בהולנדית: Martinus "Tinus" Bernardus Osendarp; 21 במאי 1916 – 20 ביוני 2002) היה אתלט הולנדי. אלוף אירופה (פריז 1938) ובעל שתי מדליות ארד אולימפיות (ברלין 1936) בריצת 100 מטר ובריצת 200 מטר.
ביוגרפיה
אוסנדרפ נולד בדלפט.
באליפות אירופה הראשונה באתלטיקה שנערכה בטורינו, איטליה בשנת 1934 זכה אוסנדרפ בשתי מדליות ארד, בריצת 200 מטר בתוצאה של 21.6 שניות, אחרי בן ארצו כריס ברכר (21.5 שניות) ויוזף שיר מהונגריה (21.5 שניות) ובריצת שליחים 4x100 מטר בתוצאה של 41.6 שניות, אחרי גרמניה (41.0 שניות) והונגריה (41.4 שניות). נוסף לכך, הוא סיים במקום חמישי בריצת 100 מטר בתוצאה של 10.9 שניות.
שתי מדליות ארד אולימפיות
באולימפיאדת ברלין (1936) זכה אוסנדרפ בשתי מדליות ארד, בריצת 100 מרט בתוצאה של 10.5 שניות, אחרי ג'סי אוונס (10.3 שניות) וראלף מטקלף (10.4 שניות), שניהם מארצות הברית ובריצת 200 מטר בתוצאה של 21.3 שניות, אחרי ג'סי אוונס שקבע שיא עולם חדש של 20.7 שניות ומארק רובינסון אף הוא מארצות הברית (21.1 שניות). בשלב הגמר של ריצת שליחים 4x100 מטר הוא הפיל את המקל ובכך נמנע ממנו לזכות במדליה נוספת. כשחזר לארצו הוא כונה בפי התקשורת "האצן הלבן הטוב ביותר".
אלוף אירופה
באליפות אירופה שנערכה בפריז, צרפת בשנת 1938 זכה אוסנדרפ בשתי מדליות זהב, בריצת 100 מטר בתוצאה של 10.5 שניות, לפני אורציו מריאני מאיטליה (10.6 שניות) ולנארט סטרנדברג משוודיה (10.6 שניות) ובריצת 200 מטר בתוצאה של 21.2 שניות, לפני יאקוב שוירינג מגרמניה הנאצית (21.6 שניות) ואלן פנינגטון מבריטניה (21.6 שניות).
פושע מלחמה
אוסנדרפ עבד כקצין במשטרת הולנד בהאג. עם כיבוש הולנד על ידי הוורמאכט בשנת 1940 במלחמת העולם השנייה עבר לעבוד בשירות הביטחון הגרמני. מאוחר יותר הוא הצטרף למפלגה הנאצית והפך לחבר מתנדב באס אס. הוא סייע באופן פעיל לגירוש יהודי הולנד.
Pluto x Baby Pluto
שם האלבום מסמל את השילוב בין הכינויים של שני האמנים: פיוצ'ר מנכונה פלוטו וליל עוזי ורט מכונה בייבי פלוטו, תוך שהכינוי בא לידי ביטוי בעבר באמצעות השיר "Baby Pluto". זהו הפרויקט השני שהוציא פיוצ'ר בשנת 2020, לאחר High Off Life. זהו גם הפרויקט השלישי שהוציא ליל עוזי ורט באותה השנה, לאחר Eternal Atake וההוצאה המחודשת שלו, במיוחד לאחר מחסור במוזיקה שהוציא ליל עוזי ורט בין 2018 ל-2019.
מהדורת דלוקס של האלבום יצאה ב-17 בנובמבר 2020, ארבעה ימים בלבד לאחר צאת האלבום.
Esquemas
Esquemas (באנגלית: Bad Saint) הוא אלבום האולפן השני של הזמרת-יוצרת האמריקאית בקי ג'י. אשר יצא לאור ב-13 במאי 2022, על ידי חברת התקליטים סוני מיוזיק לטין מתוך האלבום יצאו ארבעה סינגלים.
משפט מילר
משפט מילר הוא משפט בתורת המעגלים האלקטרוניים, המתייחס לתהליך של יצירת מעגל שקול. הוא קובע כי אלמנט עכבה חשמלית צף, המסופק על ידי שני מקורות מתח מחוברים בטור, יכול להיות מחולק לשני אלמנטים מוארקים עם עכבות מתאימות. קיים גם 'משפט מילר כפול' המתייחס לשני מקורות זרם המחוברים במקביל. שתי הגרסאות מבוססות על שני חוקי קירכהוף למעגלים.
משפטי מילר אינם רק ביטויים מתמטיים טהורים. השקילות שהם מציגים מבהרת תופעות חשובות המתרחשות במעגל, ומשפיעות על העכבה (אפקט מילר, אדמה וירטואלית, bootstrapping, עכבה שלילית וכו') וכך עוזרים בתכנון והבנה של מעגלים סטנדרטיים שונים (מגברי משוב, ממירי התנגדות, תלויי זמן, ממירי עכבה שלילית וכו'). ). המשפטים שימושיים בניתוח מעגלים, במיוחד במעגלים עם משוב ומגברי טרנזיסטור מסוימים בתדרים גבוהים.
יש קשר הדוק בין משפט מילר לבין אפקט מילר: המשפט עשוי להיחשב כמקרה כללי של האפקט, ואילו האפקט יכול להיחשב בתור מקרה פרטי של המשפט.
הסבר
משפט מילר גורס כי עבור רכיב עכבה הממומתח משני צידיו על ידי מקורות מתח שרירותיים (לא בהכרח תלויים) המחוברים בטור דרך קרקע משותפת, בפועל, אחד מהם פועל כמקור מתח ראשי (עצמאי) עם מתח {V_1} והשני - כמקור מתח נוסף (תלוי ליניארי) עם מתח. הרעיון של משפט מילר (שינוי עכבות מעגלים שנצפו משני צידי מקורות הקלט והפלט) מתואר להלן על ידי השוואת שני המצבים - ללא חיבור של מקור מתח נוסף {V_2}.
אם {V_2} היה שווה לאפס, הזרם שיזרום דרך הרכיב ייקבע לפי חוק אוהם, וכתלות רק ב {V_1}.
ואימפדאנס הכניסה של המעגל יהיה:
כאשר נוסף מקור מתח שני, זרם הכניסה תלוי בשני המתחים. לפי סימנו, {V_2} נסכם או מחוסר ל {V_1} כך שזרם הכניסה גדל / קטן:
כתוצאה מכך אימפדנס הכניסה של המעגל, כפי שהוא נמדד מהצד של המקור, גדל / קטן גם הוא:
, משנה את המתח האפקטיבי ובהתאם את הזרם, כמו גם את ההתנגדות כפי שהיא נראית למקור הכניסה.
ספיקליפיוס
ספיקליפיוס (שם מדעי: Spiclypeus) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "מגן מחודד" או "מגן עם דוקרנים". הוא תואר וסווג מדעית ב-2016, ונתגלה בתצורת נהר ג'ודית שבמונטנה, ארצות הברית.
זוטי T800
זוטי T800 (באנגלית: Zotye T800) הוא דגם של קרוסאובר בגודל גדול מתוצרת יצרנית הרכב הסינית Zotye Auto (שם מלא: Zotye International Automobile Trading Co., Ltd) אשר מיוצר משנת 2018 ועד היום.
ספיקליפיוס
הספיקליפיוס היה בעל עטרה גדולה שמשוליה בלטו בליטות עטרה משולשיות וחדות, מעין דוקרנים רחבים. מאפיין זה העניק לו את שמו "מגן עם דוקרנים". קרני הגבה שלו היו קצרות ופנו הצידה. קרן האף הייתה בינונית-קצרה.
גילוי ומאובנים
ספיקליפיוס ידוע רק מהולוטיפ CMN 57081 שנמצא במוזיאון הטבע הקנדי באוטווה, אונטריו. המאובנים שנתגלו כוללים גולגולת חצי שלמה, עצמות הרגליים, עצמות אגן הירכיים וחוליות מעמוד השדרה. המאובנים נתגלו ליד העיירה ויניפרד במחוז פרגוס שבמונטנה, ארצות הברית. המאובנים נמצאו בתוך רכס פחם שמהווה חלק מתצורת נהר ג'ודית שמכילה מאובנים מגיל הקמפן. השכבה שבה נמצאו המאובנים מתוארכת לבין 76.24±0.18 למ"ש ל-75.21±0.12 למ"ש, כלומר כ-76 מיליון שנה לפני זמננו.
את המאובן גילו ד"ר ביל ולינדה שיפ (Shipp) ועל שמם נקרא המין. את המאובן חקרו הפלאונטולוגים ג'ורדן מאלון, כריסטופר אוט, פיטר לרסון, אדוארד יוליאנו ודייוויד אוונס, והגדירו אותו כסוג ומין חדש - Spiclypeus shipporum, במאמר שפורסם ב-18 במאי 2016 בכתב העת PLoS ONE.
אסון אייברוקס (1902)
אסון אייברוקס התרחש ב-5 באפריל 1902 במהלך משחק כדורגל בין נבחרת סקוטלנד ונבחרת אנגליה שהתקיים באצטדיון אייברוקס שבגלאזגו, סקוטלנד. התמוטטות של יציע הובילה למותם של 25 צופים. 517 צופים נוספים נפצעו. האירוע נחשב לאחד מהאירועים הטרגיים בתולדות הספורט הבריטי.
אירוע ההתמוטטות
משחק הכדורגל בין נבחרת סקוטלנד ונבחרת אנגליה במסגרת אליפות הבית הבריטית התקיים ב-5 באפריל 1902. לקראת המשחק נבנה יציע חדש בצד הדרומי של אצטדיון אייברוקס. גשמים כבדים שירדו בלילה שקדם למשחק גרמו לחוסר יציבות ביציע, שקרס לאחר כ-20 דקות של משחק. בעקבות הקריסה נפלו מאות אוהדים מהיציע, וחלקם נפלו מגובה של 12 מטרים אל הרצפה. כתוצאה מהנפילה נהרגו 25 צופים ו-517 צופים נוספים נפצעו.
בעקבות הקריסה הופסק המשחק לזמן קצר אך חודש כיוון שהמשטרה סברה כי הפסקתו עלולה לגרום למהומה וכי יציאת הקהל עלולה לפגוע בפעולות החילוץ. המשחק הסתיים בשיווין 1-1, אך התוצאה בוטלה בהסכמת שתי הנבחרות, ומשחק חוזר התקיים ב-3 במאי באצטדיון וילה פארק שבברמינגהאם. כל ההכנסות מהמשחק הופנו לצורך טיפול בנפגעי האסון.
בעקבות האירוע
בבניית היציע נעשה שימוש בקורות עץ וקורות פלדה. בעקבות האירוע נאסר על שימוש במסגרות אלו ונקבע כי כל היציעים יבנו על בסיסי עפר או בטון מזוין.
1920 בגרמניה
1920 בגרמניה הייתה השנה בה ציינה רפובליקת ויימאר 49 שנות לאום.
הנהגה
ראש המדינה:
קאנצלר גרמניה:
ג'ואן קירנר
ג'ואן אליזבת קירנר AC (באנגלית: Joan Elizabeth Kirner; שם נעורים: הוד; 20 ביוני 1938 – 1 ביוני 2015) הייתה פוליטיקאית אוסטרלית, שכיהנה כמושלת מדינת ויקטוריה ה-42 מטעם מפלגת הלייבור. קירנר הייתה האישה הראשונה שנבחרה לתפקיד מושלת מדינת ויקטוריה וגם היחידה. לפני כניסתה לפוליטיקה, קירנר הייתה מורה ופעילה חברתית בנושא החינוך הציבורי בוויקטוריה.
ביוגרפיה
נולדה בשם ג'ואן אליזבת הוד למשפחה ממעמד הפועלים בפרוור אסנדון (Essendon) של מלבורן, אוסטרליה. היא הייתה בת יחידה לבריל (לבית קול) ולג'ון הוד. אביה היה מכונאי ואמה הייתה מורה למוזיקה וגננת. בשנת 1957 סיימה תואר ראשון באוניברסיטת מלבורן, ובנוסף קיבלה רישיון לעסוק בהוראה. היא לימדה בבתי ספר ציבוריים ונישאה ב-1960 לרון קירנר, מורה שהכירה במהלך עבודתה בבית הספר. כשבנה הלך לגן, קירנר גילתה כי יש רק מורה אחד על יותר כיתה של 50 ילדים. היא החלה במחאה עד שבתי הספר והגנים יקבלו עוד כיתות ומורים נוספים. היא הייתה פעילה בארגוני חינוך שונים בוויקטוריה. היא הייתה חברה בהנהגת ההורים של בתי הספר הציבוריים בוויקטוריה, וכיהנה כנשיאת הארגון בין השנים 1971–1977.
בשנת 1978 הצטרפה למפלגת הלייבור ובשנת 1982 היא נבחרה לבית העליון של הפרלמנט של ויקטוריה מטעם מחוז מערב מלבורן. בשנת 1985 מונתה לשרת שימור היערות והאדמות בקבינט מדינת ויקטוריה, ב-1988 נבחרה לבית התחתון של הפרלמנט של ויקטוריה מטעם אזור הבחירה ויליאמסטאון (Williamstown). היא מונתה לשרת החינוך ולסגנית מושל ויקטוריה. במהלך כהונתה כשרת חינוך, היא השיקה את תעודת ההשכלה של ויקטוריה (Victorian Certificate of Education). תעודת השכלה זו, שמטרתה הייתה להפחית את אחוזי הנשירה מבתי הספר בוויקטוריה, התמקדה פחות בבחינות החיצוניות ויותר בפרויקטים בבית הספר.
בשנת 1990 פרש המושל ג'ון קיין מתפקידו, וקירנר מונתה במקומו למושלת מדינת ויקטוריה. היא הייתה האישה הראשונה בתפקיד זה במדינת ויקטוריה, והאישה השנייה בכל אוסטרליה שכיהנה כמושלת. בתחילת כהונתה סבלה ויקטוריה ממיתון, והמהלכים הכלכליים שביצעה הממשלה בראשותה, נתקלו בהתנגדות מצד איגודי העובדים. התמיכה הציבורית במפלגת הלייבור פחתה ובשנת 1992, קירנר הפסידה בבחירות למושלות מדינת ויקטוריה למועמד המפלגה הליברלית, ג'ף קנט. בשנת 1994, היא פרשה מפוליטיקה.
לאחר פרישתה מהפוליטיקה, הקימה קירנר את הקבוצה האוסטרלית של רשימת אמילי, ארגון התומך בזכויות נשים להפלה מלאכותית ותומך בנשים הרצות לפוליטיקה.
ב-11 ביוני 2012 היא הפכה לעמיתה (Companion, AC) במסדר אוסטרליה.
בשנת 2013 לקתה בסרטן הוושט וב-1 ביוני 2015, היא נפטרה.
Tjiraa
Tjiraa הוא סרט עלילתי קצר נמיבי משנת 2012, בבימויה של קרישקה סטופלס. את התסריט כתבה טוסי טג'יג'ומבו, והסרט הוא כמעט כולו בשפה הילידית הנמיבית אוטג'יהררו.
הסרט עוקב אחר וזובה, אישה צעירה מבני האובהרו, אשר חוזר הביתה לאחר שלמדה בגרמניה, ומגלה שבת דודתה נפטרה, והמשפחה שלה דורשת שתהיה לאשתו של האלמן שלה, כפי שהמסורת דורשת, ועל אף שווזובה מאוהבת במישהו אחר.
שם הסרט הוא קיצור למילה האוטג'יהררית, Tjiramue, שפירושו "בת דוד". מסורת הנישואים באופן המתואר קיים זמן רב, והתפתח כדי לשמר הון ועוצמה בתוך שבטים ומשפחות בזמנים של קושי. אך מסורת זו גורמת לווזובה להיתקע בנישואים מתעללים, ונעדרים כל צל של אהבה או חיבה. המסר של הסרט הוא, אם כן, שגם מסורות שנוצרו למטרות לכאורה טובות, יכולות להפוך למזיקות. בסופו של הסרט, בני משפחתה של וזובה, לרבות אמה שהיא זו שביקשה ממנה לפעול על פי המסורת, רואים את הרע שבדבר. הסרט מתאר את העצמתה של וזובה, אשר מתנגדת למצב שהיא שרויה בו, ועוזבת את הנישואים המזיקים בברכת הוריה. השינוי החברתי ניכר בנרטיב זה, המשקף שיח קיים בחברה האובוהררית, המנסה ליצור איזון בין דרכיה המסורתיות לחיים המודרניים.
הסרט נבחר להקרנה במגוון פסטיבלי קולנוע בינלאומיים, ביניהם פסטיבל התפוצה האפריקאית הבינלאומית בניו יורק, ופסטיבל הקולנוע בקאן, בפינת הסרט הקצר. הסרט הופק במימון ועדת הקולנוע הנמיבית.
מגדל 185
מגדל 185 הוא גורד שחקים בעל 55 קומות (בנוסף ל-2 קומות תת-קרקעיות) הממוקם בדרך גאלוס שבפרנקפורט, גרמניה. מגדל 185 הוא המגדל הרביעי בגובהו בעיר פרנקפורט והרביעי בגובהו בכל גרמניה (כל עשרת המגדלים הגבוהים בגרמניה ממוקמים בפרנקפורט). גובהו של המגדל הוא 200 מטר (656 רגל) והוא מתפרס על שטח של 100,500 מטר רבוע. בניית מגדל 185 החלה באוגוסט 2008 ונסתיימה בדצמבר 2011.
במקור המגדל תוכנן להיות בגובה של 185 מטר (607 רגל) ולכלול 50 קומות, אולם התוכניות שונו ולמגדל נוספו עוד 5 קומות. עם זאת, שם המגדל נותר כשהיה לאחר שינוי התוכניות.
דוגלאס פריירה
דוגלאס פריירה דוס סנטוס (בפורטוגזית: Douglas Pereira dos Santos, נולד ב־6 באוגוסט 1990) הידוע בשם דוגלאס, הוא כדורגלן ברזילאי המשחק בעמדת המגן הימני בבשיקטש.
גויאס
דוגלאס נולד בגויאס. דוגלאס הצטרף למחלקת הנוער של גויאס בשנת 2002 בגיל 12 וקודם לקבוצה הבוגרת ב־2009. הוא ערך את הופעת הבכורה שלו בליגה ב־20 ביוני 2009 בתיקו 2-2 נגד גרמיו. הוא סיים את העונה עם 14 הופעות ובמקום ה־9.
סאו פאולו
ב־11 בפברואר 2012, דוגלאס הצטרף לשלוש שנים לסאו פאולו. הוא ערך את הופעת הבכורה שלו ב־6 ביוני 2012, בהפסד 1-0 לאינטרנסיונל. הוא הבקיע את השער הראשון שלו במדי הקבוצה ב־14 באוקטובר בניצחון 2-0 נגד פיגיירנסה.
דוגלאס שיחק בקביעות ב־2013 וסיים עם 26 הופעות ושער.
ברצלונה
ב־26 באוגוסט 2014, דוגלאס סיכם לחמש שנים בברצלונה וקבוצתו קיבלה 4 מיליון אירו ובהמשך עוד 1.5. הוא ערך את הופעת הבכורה שלו במדי הקבוצה ב־24 בספטמבר בתיקו 0-0 מול מאלגה.
ב־26 באוגוסט 2016 הושאל דוגלאס לעונה אחת לספורטינג חיחון. ב־30 באוגוסט 2017 הושאל לבנפיקה ליסבון. ב־23 ביולי 2018 הושאל דוגלאס לעונה אחת לסיוואספור.
ב־27 ביולי 2019 חתם לשלוש שנים בבשיקטש.
נבחרת ברזיל
דוגלאס שיחק בנבחרת ברזיל עד גיל 20 באליפות דרום אמריקה עד גיל 20 2009, ואליפות העולם בכדורגל עד גיל 20 2009.
תיכון ויליאם תומאס סמפסון
תיכון ויליאם תומאס סמפסון (באנגלית: W. T. Sampson High School, בראשי תיבות: ) הוא התיכון האמריקאי היחיד שנמצא במדינה קומוניסטית או סוציאליסטית, בית הספר נמצא בבסיס האמריקאי שנמצא במפרץ גואנטנמו שבקובה. הוא מופעל על ידי מחלקת החינוך של משרד ההגנה האמריקאי.
בית ספר הוא אחד מבתי הספר היקרים ביותר בעולם, עם בניין בעלות של כ-65 מיליון דולר והוא כולל מעבדות מחשבים ומדעים, חדרי אמנות ומוזיקה, מגרש ספורט, קפיטריה וחדר כושר.
One (רצף הופעות)
One הוא רצף הופעות של הזמרת-יוצרת הישראלית ריטה אשר התקיים בביתן 1 בגני התערוכה בתל אביב במשך כחודש. המופע עלה ב-6 ביולי 2006 והסתיים ב-9 באוגוסט 2006, כלל 30 הופעות ובסך הכל צפו בו כ-100,000 אנשים.
דוגלאס פריירה
סטטיסטיקות קריירה
נכון ל־20 ביוני 2015
One (רצף הופעות)
רקע
ב-30 באפריל 2006 התקיימה מסיבת עיתונאים ובה נודע על המופע "One". המופע היה ראשון מסוגו בארץ, חסר תקדים בהפקתו ובקנה מידה בינלאומי, בהשראת מופעי הענק בלאס וגאס. הושקעו בו כעשרים מיליון שקלים והוא כלל במות מתרוממות, במה משוכללת הכוללת מסכי ערפל, מסכי מים, מנופי נשיאה, אימאג'ים תלת־ממדיים, קרני לייזר, להביורי אש, במות משופעות, 40 רקדנים, אקרובטים ושחקנים. המופע בוים על ידי חנוך רוזן ונוהל מוזיקלית על ידי רמי קלינשטיין.
תיכון ויליאם תומאס סמפסון
היסטוריה
בית הספר הוסמך על ידי האגודה המרכזית לבתי ספר ומכללות צפון מרכזית (NCA) וקיבל את אישור ההפעלה של האגודה ב-1931.
One (רצף הופעות)
ביקורות
לעומתה איתי שטרן ביקר באופן שלילי את המופע: "הופעות האקרובטיקה שאמורות לכסות על זמן החלפת התפאורה והתלבושות, אולי מרשימות את הקהל אבל הן הופכות את "וואן" ממופע מוזיקלי לשואו. הצגת תכלית של יכולות פיזיות. הנפש, זו שריטה הציגה בעבר באופן כה חשוף, נעלמה כלא הייתה. גם כשכבר מגיעים לשיאו של הערב, וריטה עולה לבדה אל הבמה בשמלת נשף לבנה לשיר את "הכניסיני", הקסם פג תוך דקות ספורות כשחוזרים אל תחומי הפירוטכניקה. שלא תבינו אותי לא נכון, לשמוע את ריטה מבצעת את "הכניסיני" בלייב היה אחד מהרגעים היותר מרגשים בחודש האחרון, מדובר בחוויה באמת בלתי נשכחת. זה פשוט הקרקס שהגיע קצת לאחר מכן, פשוט חירב את הכל".
תיכון ויליאם תומאס סמפסון
היסטוריה
משכנו הנוכחי של בית הספר הוא קמפוס מודרני, שנחנך ב-1986.
One (רצף הופעות)
הצלחה
על המופע זכתה ריטה בתואר "אשת השנה בבמה" ב"טקס אנשי השנה" במסגרת שידורי קשת בערוץ 2.
תיכון ויליאם תומאס סמפסון
היסטוריה
כיום לומדים בבית הספר כ-167 תלמידים, מרביתם הם ילדי משפחות של חיילים אשר מוצבים בבסיס הצי האמריקאי שבמפרץ גואנטנמו.
One (רצף הופעות)
הצלחה
ההופעה יצאה לאור בשלושה פורמטים:
תיכון ויליאם תומאס סמפסון
היסטוריה
בית הספר עבר שיפוץ נרחב, ולאחר השיפוץ בית הספר מכיל מעבדת מחשבים עם גישה לאינטרנט בכל הכיתות.
One (רצף הופעות)
רשימת השירים
זוהי רשימה חלקית של השירים שבוצעו בהופעה:
תיכון ויליאם תומאס סמפסון
היסטוריה
אחד מהמבחנים שעורך בית הספר באופן קבוע הוא מבחן ה-SAT. שיעור התלמידים בבית ספר שנגשו להיבחן למבחן זה עמד בשנת 2009 על כ-67% מתלמידי בית הספר – לשם השוואה שיעור התלמידים הנגשים לבמחן בכל ארצות הברית עמד באותה שנה על כ-46% מכלל התלמידים.
1922 בגרמניה
1922 בגרמניה הייתה השנה בה ציינה רפובליקת ויימאר 51 שנות לאום.
הנהגה
קאנצלר גרמניה:
איתן שיקלי
הרב ד״ר איתן שיקלי (נולד ב-6 בספטמבר 1958) הוא רב קונסרבטיבי, מרצה וד"ר לחינוך יהודי. מכהן כנשיא האוניברסיטה העברית במקסיקו סיטי.
בין השנים 1994–2020 עמד בראש קרן החינוך למען בתי ספר וגני תל"י.
קורות חייו
איתן שיקלי נולד בתוניס, בה גדל עד קיץ 1967. בעקבות ההתנכלויות ליהודים בתוניס, שהתגברו עם פרוץ המהומות על רקע מלחמת ששת הימים, כאשר היה בן 9, הוא היגר עם משפחתו לצרפת. עד גיל 19 הוא התגורר בפריז וסיים בה את לימודיו התיכוניים. ביום הולדתו ה-19 הוא עלה לישראל אחרי שהתקבל ללימודי המזרח התיכון באוניברסיטה העברית.
שיקלי סיים לימודי תואר ראשון בלימודי מזרחנות ויחסים בינלאומיים והתגייס לשירות בצה"ל של חמש שנים במסגרת העתודה האקדמית של צה"ל.
עם סיום שירותו הצבאי (בדרגת רב-סרן) התקבל ללימודי רבנות "מסורתית" בבית המדרש לרבנים ע"ש שכטר בירושלים שם הוסמך לרבנות. במקביל הוסמך לתואר שני ותעודת הוראה מטעם מכללת אורנים.
משנת 1994, עומד שיקלי בראש קרן תל"י. במקביל, הוא מרצה לסירוגין במכון שכטר למדעי היהדות, בסמינר לוינסקי ובמכללת אורנים ואף שימש כמנחה פרויקטים במכון מנדל למנהיגות חינוכית בירושלים.
בשנת 2000, השלים תואר שני נוסף במינהל ציבורי מטעם אוניברסיטת הרווארד כעמית בתוכנית וקסנר.
בשנת 2013 הקים במסגרת קרן תל"י את "נשמה יתרה בחינוך", המכון להעצמת הרוח והרוחניות בחינוך.
בשנת 2015 יזם את הקמת "תל"י אמל"ט", שלוחה דרום אמריקאית של חינוך תל"י באמריקה הלטינית בשיתוף עם הסמינריו רביניקו לטינו אמריקה בבואנוס איירס.
בשנת 2020 התמנה לנשיא Universidad Hebraica במקסיקו סיטי.
עמדות
שיקלי והארגון שעמד בראשו, קרן החינוך למען בתי ספר תל"י, הם גורמים מרכזיים בתנועה להתחדשות היהודית במדינת ישראל.
שיקלי דוגל ופועל להפצה ואהבת תרבות יהודית ומורשת ישראל במה שמכונה על ידי רבים כ"המרחב החילוני".
גישתו לחינוך יהודי במדינת ישראל טוענת כי רבים במרחב החילוני מנוכרים עמוקות ליהדות והוראתה כתוצאה מסלידה מן הממסד הדתי, ייחוס קיצוניות דתית ליהדות, בורות או ירושת ערכי אתוס "היהודי החדש" שדגל בהתנתקות מהיהדות הגלותית. לאור זאת, על מנת להצליח, חינוך יהודי צריך לפייס מחדש את הישראלי עם מורשתו התרבותית והרוחנית על ידי יצירת מגע חינוכי עדין, רך ומכיל שיעניק משמעות וערך מוסף למי שבא במגע עמו.
חיים אישיים
שיקלי נשוי ואב לשלושה. בנו עמיחי הוא שר התפוצות והשר לשוויון חברתי מטעם מפלגת הליכוד, מחנך, יזם חברתי - חינוכי ישראלי, ומייסד המדרשה למנהיגות חברתית תבור.
קרחון ראסל (אורגון)
קרחון ראסל (באנגלית: Russell Glacier) הוא קרחון ברכס קסקייד במחוזות לין ומריון במדינת אורגון שבארצות הברית.
הקרחון ממוקם ברכס קסקייד על המדרונות הצפון מערביים של הר ג'פרסון.
אורכו של קרחון ראסל 1.12 קילומטרים.
הקרחון ממוקם בין הגבהים 2,600 מטרים - 2,200 מטרים מעל פני הים.
פול כריטיין
ז'נרל של דיוויזיה אדריין פול אלכסנדר כריטיין (בצרפתית: Adrien Paul Alexandre Chrétien; 12 בספטמבר 1862 – 6 במאי 1948) היה מפקד בכיר בצבא צרפת במלחמת העולם הראשונה.
תחילת דרכו
כריטיין נולד ב-12 בספטמבר 1862 באוקסון, ובשנת 1883 הוא התגייס לצבא צרפת והצטרף לרגימנט רובאי אלג'יריה ה-1. הוא השתתף במלחמת סין–צרפת (1884–1885), בה הפך מעוות כאשר כדור פגע בו באוזן ימין. בשנת 1892, בדרגת קפטן, שירת ברגימנט הרובאים האלג'יראי ה-3. ב-24 במרץ 1912 הועלה לדרגת קולונל, וקיבל את הפיקוד על רגימנט הרגלים ה-39.
מלחמת העולם הראשונה
לאחר פרוץ מלחמת העולם הראשונה פיקד על יחידתו, וב-6 בספטמבר 1914 הוא נפצע בברך. ב-19 באוקטובר מונה למפקד חטיבת הרגלים ה-77, וב-18 בדצמבר הועלה לדרגת ז'נרל דה בריגדה. ב-3 בפברואר 1915 קיבל את הפיקוד על דיוויזיית הרגלים ה-3, ועוטר בצלב המפקד של לגיון הכבוד. ב-25 במרץ וב-23 בדצמבר הועלה לדרגת ז'נרל דה דיוויזיה. ב-19 בינואר 1916 מונה למפקד הגזרה הצפונית של אזור ורדן, וב-21 בינואר מונה למפקד הקורפוס ה-30. חודש לאחר מכן הותקפו כוחותיו על ידי הגרמנים, והם ספגו אבדות כבדות. למרות האבדות הקורפוס המשיך להילחם, ונטל חלק בקרבות השונים במערכה. ב-10 ביוני 1918 הוא הוצא לחופשה, וב-7 באוקטובר קיבל על עצמו את הפיקוד על חיילי הכיבוש של בעלות הברית בבולגריה, תפקיד אותו מילא עד ה-10 באוגוסט 1919.
אחריתו
בשנת 1921 הוא פרש סופית מהצבא והתיישב בארקור, ובשנת 1932 הוא הפך לנשיא הארגון החברה החופשית של חקלאות, מדעים, אמנויות ו-Belles-Letters of Eure. הוא עזב את תפקידו ב-1933 כאשר הוחלף על ידי מוריס הרווי, ונפטר ב-6 במאי 1948. על שמו נקרא רחוב בוורדן.
רימון הזהב
תקציר העלילה
מזל (הדר עוזרי), גדלה במשפחה יהודית בצנעא שבתימן לאב צורף במקצועו (מתי סרי). בהיותה בת ארבע עשרה, בשנת 1887, היא מתחתנת עם עזרא (אופיר נהרי), שלומד מאביה את מקצוע הצורפות. מיד אחרי כן הם עולים לארץ ישראל, ביחד עם יהודים נוספים מארצם. הם מתיישבים בירושלים ושם נתקלים בעוינותה של העדה האשכנזית ושל הערבים בעיר.
מזל (כעת מגלמת אותה גלית גיאת) ועזרא פותחים חנות קטנה בה הם מוכרים תכשיטים מעשי יד שעזרא מכין. לזוג נולדים שני ילדים. יום אחד עזרא נהרג מסוס דוהר ומזל פונה להכין תכשיטים מלאכת יד במקום בעלה, עיסוק שהיה אסור על נשים בתימן ואותו למדה מבעלה ומאביה תוך כדי צפייה בהם.
נכדה של מזל, מתי (מתי אטלס), הוא לוחם מחתרת יהודי הנלחם בבריטים ומעלה לארץ ישראל יהודים בעלייה בלתי לגלית ונישא לבחורה ניצולת שואה. הסרט מסתיים בירושלים לאחר הקמת מדינת ישראל, בה מזל המבוגרת (תמנה בראואר), חוגגת עם משפחתה.
VGG
Visual Geometry Group (בראשי תיבות: VGG; בתרגום חופשי לעברית: קבוצת גאומטריות חזותית) היא ארכיטקטורת רשת קונבולוציה שנוצרה על ידיי קרן סימוניין ואנדרו זיסרמן מאוניברסיטת אוקספורד.
VGG התחרתה וזכתה בתחרות "אתגר זיהוי חזותי בקנה מידה גדול" של ImageNet ב-18 באוגוסט 2014, המחקר המקורי קבע שהשכבות הרבות והפילטרים הקטנים הם אלו שסייעו לארכיטקטורה להגיע להישגיה הגבוהים.
עיצוב המודל
במחקר המקורי הציגו 7 גרסאות של המודל וקראו להן A, A-LRN, B, C, D, E. כל הגרסאות מקבלות תמונות בגודל ומסתיימות ב-max pooling ושלוש שכבות fully connected בגודל 4096, 4096 ו-1000 בהתאמה כאשר בשכבה האחרונה עושים שימוש בפונקציות אקטיבציה מסוג soft-max. במודלים B עד E מאתחלים את ארבע השכבות הראשונות ואת השלוש האחרונות במשקולות של מודל A מאומן כדי לקצר את זמני האימון. כל המודלים נבדקו לפי אחוז השגיאות שלהם בחמש התחזיות הכי סבירות שלהם (top-5 val. error) כלומר כמה פעמים התשובה לא הייתה בחמשת הניחושים הכי סבירים שלהם.
מודל A
מורכב מאחת עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 10.4% top-5 val. error.
מודל A-LRN
כמו המודל הראשון רק עם שכבת LRN. המודל זכה ל 10.5% top-5 val. error.
מודל B
מורכב משלוש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 9.9% top-5 val. error.
מודל C
מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 ו 1\times1 בלבד. המודל זכה ל 8.8% top-5 val. error.
מודל (VGG16) D
מוכר גם כ-VGG16 המודל הפופולרי ביותר בגלל שילוב של עלות חישוב ותוצאות מורכב משש עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 8.1% top-5 val. error.
מודל (VGG19) E
מוכר גם כ-VGG19 המודל המדויק ביותר אך גם היקר יותר מבחינה חישובית. מורכב מתשע עשרה שכבות כאשר בשכבות הרשת קונבולוציה עושה שימוש בפילטרים בגודל 3\times3 בלבד. המודל זכה ל 8.0% top-5 val. error.
השפעה
VGG הוא מודל חשוב שמומש בעוד הרבה מודלים אחרים כגון YOLO נכון ל-20 באפריל 2022 VGG צוטט כ-77062 פעמים.
ג'ריון לוסון
ג'ריון לוסון (באנגלית: Jarrion Lawson; נולד ב-6 במאי 1994) הוא אתלט אמריקאי סגן אלוף העולם (לונדון 2017) בקפיצה לרוחק.
ביוגרפיה
ב-2013 החל ללמוד ולהתאמן באוניברסיטת ארקנסו, הוא התחרה בקפיצה לרוחק ובריצות קצרות. ב-2014 זכה באליפות ה-NCAA באולם בקפיצה לרוחק בשיא אישי של 8.39 מטר וסיים שני באליפות ה-NCAA באצטדיון לאחר ג'פרי הנדרסון. ב-2015 סיים בשתי התחרויות שני לאחר מרקיז דנדי ובמקום הראשון עם נבחרת השליחים של ארקנסו בריצת 4X100 מטר. ב-2016 זכה באליפות ה-NCAA באולם בקפיצה לרוחק בתוצאה של 7.95 מטר. באליפות ה-NCAA באצטדיון באותה שנה זכה בתחרויות הקפיצה לרוחק (8.15 מטר), ריצת 100 מטר (10.22 שניות) וריצת 200 מטר (20.19 שניות) והיה בכך האתלט הראשון לרשום הישג זה מאז ג'סי אוונס ב-1936. כמו כן סייע לנבחרת השליחים של ארקנסו לסיים במקום השלישי בריצת 4X100 מטר. הוא זכה בגביע באוורמן לאתלט המצטיין ב-NCAA, כמו כן היה מועמד לפרס ESPY לספורטאי השנה בקולג'ים, בו זכה לבסוף הכדורסלן באדי הילד.
לוסון השלים תואר ראשון בקינסיולוגיה, עבר להתחרות כמקצוען וחתם על חוזה אימוץ עם אסיקס.
2016
במבחנים האמריקאים לקראת אולימפיאדת ריו דה ז'ניירו (2016) הוא סיים שני לאחר הנדרסון בשיא אישי של 8.58 מטר. בתחרות ריצת 100 מטר סיים שביעי בתוצאה של 10.07 שניות ולא נכלל במשלחת האמריקאית בענף זה. במשחקים האולימפיים סיים רביעי בתוצאה של 8.25 מטר.
סגן אלוף עולם
באליפות העולם שנערכה בלונדון בשנת 2017 הוא זכה במדליית כסף בקפיצה לרוחק בתוצאה של 8.44 מטר אחרי לובו מניונגה (8.48 מטר) ולפני רשוואל סמאיי (8.32 מטר), שניהם מדרום אפריקה.
2018
באליפות העולם באולם שנערכה בברמינגהאם, בריטניה במרץ 2018 הוא סיים במקום רביעי בקפיצה לרוחק בתוצאה של 8.14 מטר.
לוקאש פישצ'ק
לוקאש פישצ'ק (בפולנית: Łukasz Piszczek; נולד ב-3 ביוני 1985) הוא כדורגלן פולני המשחק בעמדת המגן בקבוצת הכדורגל LKS Goczałkowice-Zdrój מהליגה הפולנית הרביעית. פישצ'ק שיחק במשך 11 שנים בנבחרת פולין בכדורגל, והשתתף עמה ביורו 2008, יורו 2012, יורו 2016 ומונדיאל 2018, שלאחריו פרש ממנה עם 66 הופעות ושלושה שערים.
קריירה
את תחילת דרכו התחיל פישצ'ק בקבוצת הנוער, גבארק זברז'ה אשר אליה הצטרף ב- כחלוץ. בעונת, זכה עמה פישצ'ק באליפות פולין לנערים. ב-, חתם פישצ'ק בהרטה ברלין. החל משנה זו ועד הולווה פישצ'ק לזגלביה לובין עמה זכה באליפות פולין בעונת.
ב-19 במאי חתם פישצ'ק על חוזה לשלוש שנים בבורוסיה דורטמונד כשחקן חופשי. ב-26 ביולי, האריך פישצ'ק את חוזהו במועדון בשלוש שנים נוספות, עד יוני.
קריירה בינלאומית
ב-2004, שיחק פישצ'ק בנבחרת פולין עד גיל 19, באליפות אירופה עד גיל 19 כחלוץ והיה למלך השערים של טורניר זה. את הופעתו הראשונה בנבחרת הלאומית של פולין בכדורגל שיחק פישצ'ק במשחק ידידות נגד אסטוניה ב-3 בפברואר 2007.
כמו כן, פישצ'ק לקח חלק במשחקיה של נבחרת פולין בכדורגל בטורנירי יורו 2008 ו-2012. ב-29 ביולי 2011, הוטלה על פישצ'ק השעיה של חצי שנה האוסרת לשחק בנבחרת פולין בכדורגל בזמן זה. לאחר ערעור, ההשעיה בוטלה בספטמבר 2011.
לאחר הכישלון של נבחרת פולין במונדיאל 2018, הודיע פישצ'ק על פרישה מהנבחרת.
חייו האישיים
פישצ'ק נשא את אווה ביוני 2009, בתם, שרה, נולדה ב-3 במרץ 2011.
תארים
גבארק זברז'ה:
זגלביה לובין:
בורוסיה דורטמונד:
היגור וידאל
היגור פליפה וידאל (בפורטוגזית: Higor Felipe Vidal; נולד ב-26 בספטמבר 1996 בקמפו לרגו שבברזיל) הוא כדורגלן ברזילאי המשחק בעמדת הקשר ההתקפי בקבוצת אנאגניסי קרדיצה מהליגה היוונית השנייה.
פאס יואנינה
וידאל גדל במחלקות הנוער של פרנה ולונדרינה. בשנת 2016 הגיע אל פאס יואנינה מליגת העל היוונית. ב-24 בספטמבר 2016 ערך את הופעת הבכורה שלו במועדון, בתיקו 0-0 נגד פלטניאס במסגרת המחזור החמישי בליגה לעונת. ב-1 באוקטובר הבקיע את שער הבכורה שלו במועדון, בניצחון 1-0 על קרקירה במסגרת המחזור השישי בליגה. הוא שיחק במועדון במשך שלוש עונות, בהן ערך 48 הופעות ליגה והבקיע שלושה שערים. ב-21 במאי 2019 שוחרר מהמועדון.
ז'לגיריס וילנה
ב-20 באוגוסט 2019 חתם וידאל בז'לגיריס וילנה מליגת העל הליטאית. ב-27 באוגוסט ערך את הופעת הבכורה שלו במועדון, בניצחון 5-1 על נבז'יס במסגרת הגביע הליטאי. ב-31 באוגוסט ערך את הופעת הבכורה שלו בליגה, בניצחון 4-0 על פלאנגה במסגרת המחזור ה-22 לעונת. בסך הכל הוא ערך 11 הופעות ליגה במדי המועדון.
הפועל פתח תקווה
ב-10 באוגוסט 2020 חתם וידאל בהפועל פתח תקווה מהליגה הלאומית. ב-31 באוגוסט ערך את הופעת הבכורה שלו במועדון, בתיקו 1-1 נגד הפועל עפולה במסגרת המחזור הראשון בליגה לעונת 2020/2021. ב-7 בספטמבר הבקיע את שערו היחיד במועדון, בניצחון 2-0 על הפועל ראשון לציון במסגרת המחזור השני בליגה. בסך הכל ערך 28 הופעות ליגה במדי המועדון.
ב-13 במאי 2021 נפגע ביתו מפגיעה ישירה של רקטה ששוגרה מרצועת עזה במהלך מבצע שומר החומות.
אנאגניסי קרדיצה
לקראת עונת חתם וידאל באנאגניסי קרדיצה מהליגה היוונית השנייה.
ליבינג דה דרים
ליבינג דה דרים הוא סינגל שהוקלט על ידי הזמרת הישראלית נונו. הוא יצא לאור ב-7 בדצמבר 2021, על ידי חברת התקליטים D-Music, כסינגל השלישי מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.
השיר הגיע למקום הרביעי במצעד הרשמי של גלגלצ.
וידאו קליפ
הווידאו קליפ הרשמי של פורסם ב-7 בדצמבר 2021, ביום צאת השיר. הוא בוים על ידי נונו, אדם גבאי וברק סוריאן, וצולם בצופי ים הרצליה. נכון לפברואר 2023 עומד מונה הצפיות של הקליפ על למעלה מ-4.7 מיליון צפיות.
טון קופמיינרס
טון קופמיינרס (בהולנדית: Teun Koopmeiners; נולד ב־28 בפברואר 1998 בקסטריקום שבהולנד) הוא כדורגלן הולנדי המשחק בעמדת הקשר האחורי בקבוצת אטאלנטה מהסרייה א' ובנבחרת הולנד.
קריירת מועדונים
קופמיינרס גדל במחלקות הנוער של ויטסה '22 ושל א.ז. אלקמאר. הוא החל את הקריירה המקצוענית שלו בקבוצה הבוגרת של א.ז. אלקמאר במסגרת ליגת העל ההולנדית, וערך 116 הופעות ליגה, בהן הבקיע 35 שערים.
קריירה בינלאומית
סחרפן היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. ב-7 באוקטובר 2020 ערך את הופעת הבכורה שלו נבחרת הולנד, בהפסד 0–1 לנבחרת מקסיקו במשחק ידידות. הוא היה חלק מסגל נבחרת הולנד בטורניר יורו 2020 בשנת 2021, אך לא שיחק בטורניר. ב-8 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023.
נכלל בסגל נבחרת הולנד בטורניר מונדיאל 2022.
מינה ראשיד
מינה ראשיד (בערבית: ميناء راشد; גם: נמל ראשיד) הוא נמל מלאכותי בדובאי, המשמש כטרמינל נוסעים ובתי מלון צפים. עד שנת 2018 הוא שימש כנמל מסחרי.
היסטוריה
הנמל נפתח בשנת 1972 ונקרא על שמו של אמיר דובאי, ראשד בן סעיד אאל מכתום. בשנת 1978 הורחב הנמל כך שיכלול 35 נקודות עגינה, שחמש מהן גדולות דיין כדי לאפשר עגינת אוניות מכולה גדולות. בשנת 1979 נפתח נמל ג'בל עלי, ובשנת 2008 הוחלט להעביר את כל פעילות המטען ממינה ראשיד לנמל ג'בל עלי ולפתח את מינה ראשיד לאזור משולב של תיירות ומגורים. באפריל 2018 נפתח במינה ראשיד מלון צף על אוניית קווין אליזבת' 2.
רוקדים עם כוכבים (קשת)
רוקדים עם כוכבים היא תוכנית מציאות ישראלית המבוססת על הגרסה של הזכיינית רשת. הפורמט שלה לקוח מהתוכנית הבריטית "Strictly Come Dancing" של רשת BBC, ושמה נלקח מן הגרסה האמריקאית "Dancing with the Stars". בשנים 2005–2012 שודרה התוכנית במסגרת שידורי "רשת" בערוץ 2. בפברואר 2022 עלתה לשידור העונה הראשונה של התוכנית בקשת 12 בלבד, ובמאי 2023 עלתה לשידור העונה השנייה.
העונה הראשונה (2022)
העונה עלתה לשידור ב-13 בפברואר 2022 והסתיימה ב-11 באפריל באותה שנה.
המנחים
לוסי איוב הנחתה את העונה, למעט התוכניות בהן הוחלפה באסי עזר ובאילנית לוי, עקב מחלת הקורונה בה לקתה.
השופטים
ארבעת השופטים הם הרקדנית אנה ארונוב, הרקדן דוד דביר, הרקדן אלי מזרחי והשחקנית והרקדנית רונה-לי שמעון. במהלך העונה הצטרפו לפאנל השופטים שופטים אורחים, השופטים האורחים בעונה היו: הזמרת, הרקדנית והשחקנית נועה קירל בפרק השישה עשר (ספיישל שירי נועה קירל).
פרק 6 (24 בפברואר 2022)
פרק זה הוא ספיישל שירים ים תיכוניים.
פרק 9 (3 במרץ 2022)
פרק זה הוא ספיישל שנות ה-80.
פרק 11 (8 במרץ 2022)
פרק זה שודר במיוחד לכבוד יום האישה הבינלאומי, בו הושמעו שירים של זמרות. בספיישל הרקדנים המנטורים של הכוכבים עם מנטורים אחרים מתחרים על חופשה בתאילנד. הזוכים הם נינה וחיים. המקום השני הם ליטל וארטיום. והמקום השלישי הם אלונה ורפאל.
פרק 12 (12 במרץ 2022)
פרק זה הוא ספיישל "גלגל ההצלה" בו כל הזוגות שהודחו מהמשחק (למעט אלי ואלונה, בעקבות פציעה של אלי) מתחרים פעם נוספת בניסיון להיות הזוג המנצח ולחזור לתחרות.
פרק 14 (16 במרץ 2022)
פרק זה הוא ספיישל פורים.
פרק 15 (21 במרץ 2022)
פרק זה הוא ספיישל קלאסיקות ישראליות.
פרק 16 (26 במרץ 2022)
פרק זה הוא ספיישל שירים של הזמרת נועה קירל. בפרק זה, נועה הצטרפה לראות את הריקודים בחדר החזרות ושפטה את הריקודים, אך לא נתנה ציון.
העונה השנייה (2023)
העונה עלתה לשידור ב-30 במאי 2023.
המנחים
בדומה לעונה הקודמת, את העונה מנחה לוסי איוב. מהפרק ה-17, אסי עזר החליף את לוסי כשהיא יצאה לחופשת לידה.
השופטים
בדומה לעונה הקודמת, ארבעת השופטים הם הרקדנית אנה ארונוב, הרקדן דוד דביר, הרקדן אלי מזרחי והשחקנית והרקדנית רונה-לי שמעון. במהלך העונה הצטרפו לפאנל השופטים שופטים אורחים, השופטים האורחים בעונה היו: הזמר, הרקדן, הדוגמן והשחקן יהונתן מרגי בפרק האחד עשר, הזמר, הדוגמן והרקדן סטפן לגר בפרק השנים עשר והזמר וראפר סטטיק בפרק העשרים ושלושה.
זוגות
נרקיס, ששומרת נגיעה, רקדה בתוכנית עם רקדנית (מישל ריאבוי). זו הפעם השנייה בתוכנית שכוכבת רוקדת עם רקדנית, לאחר שגילי שם טוב רקדה עם דורית מילמן.
פרק 5 (10 ביוני 2023)
פרק זה הוא פרק ספיישל "מסיבת קיץ".
פרק 6 (14 ביוני 2023)
פרק זה הוא פרק ספיישל "ריקודים מסביב לעולם".
פרק 7 (15 ביוני 2023)
פרק זה הוא פרק ספיישל "שירים אייקונים משנות ה-90".
פרק 8 (17 ביוני 2023)
פרק זה הוא פרק ספיישל "שירים אייקונים משנות ה-80".
פרק 9 (21 ביוני 2023)
פרק זה הוא פרק ספיישל "סיפורים אישיים".
פרק 10 (25 ביוני 2023)
פרק זה הוא פרק ספיישל "סיפורים אישיים".
פרק 11 (28 ביוני 2023)
פרק זה הוא פרק ספיישל "קלאסיקות ישראליות". הזמר יהונתן מרגי הצטרף בפרק זה ללוסי בריאיונות המשתתפים ולפאנל השופטים כשופט אורח, אך לא נתן ציונים לביצועים.
פרק 12 (2 ביולי 2023)
פרק זה הוא ספיישל "קלאסיקות ישראליות". הזמר סטפן לגר הצטרף בפרק זה ללוסי בריאיונות המשתתפים ולפאנל השופטים כשופט אורח, אך לא נתן ציונים לביצועים.
פרק 13 (5 ביולי 2023)
פרק זה הוא ספיישל "רוקדים עם חפצים". כל זוג בחר חפץ מסוים והיה צריך להרכיב איתו ריקוד: גיה וחיים בחרו בקופסה, קים אור ועידן בחרו במיטה, דנה ואיליה בחרו בכובע ולי ונינה בחרו באזיקים.
פרק 14 (9 ביולי 2023)
פרק זה הוא ספיישל "רוקדים עם חפצים". כל זוג בחר חפץ מסוים והיה צריך להרכיב איתו ריקוד: דורון וג'ניה בחרו בסולם, יוגב וג'וליה בחרו בחבל, עפר וסנה בחרו בבלונים, עדי וארטיום בחרו בספסל, אלה לי ומתנאל בחרו בטיסו.
פרק 15 (12 ביולי 2023)
פרק זה הוא פרק ספיישל "קרב המנטורים", בו כל הרקדנים (למעט אליסה, דני ומישל) של התחרות מתחלקים לזוגות ומתחרים על כל כרטיס טיסה לכל יעד שאותו הם בוחרים. במקום הראשון ארטיום ונינה, במקום השני חיים, סנה ולוטם, במקום השלישי קארין ואלון.
פרק 16 (16 ביולי 2023)
פרק זה הוא ספיישל "גלגל הצלה", כלומר, כל מודחי הקבוצה הראשונה (למעט ברק ואליסה ודידי וקארין) התחרו על מקום בשלב הלייבים. ניבר ולוטם הם חלק מהקבוצה השנייה, אך הצטרפו לגלגל ההצלה של הקבוצה הראשונה כדי שבשני גלגלי ההצלה יהיו ארבעה מודחים.
פרק 17 (19 ביולי 2023)
פרק זה הוא ספיישל "גלגל הצלה", כלומר, כל מודחי הקבוצה השנייה התחרו על מקום בשלב הלייבים. ניבר ולוטם, שהודחו מהקבוצה השנייה, התחרו בגלגל ההצלה של הקבוצה הראשונה כדי שבשני גלגלי ההצלה יהיו ארבעה מודחים.
פרק 18 (25 ביולי 2023)
פרק זה הוא הפרק הראשון בעונה שמשודר בלייב.
פרק 19 (27 ביולי 2023)
פרק זה הוא ספיישל סרטי קולנוע.
פרק 20 (2 באוגוסט 2023)
פרק זה הוא ספיישל קלאסיקות ישראליות.
פרק 21 (5 באוגוסט 2023)
פרק זה הוא ספיישל שירי אירוויזיון.
פרק 22 (9 באוגוסט 2023)
פרק זה הוא ספיישל דו-קרב. ששת הזוגות שנותרו בתחרות התחלקו ל-3 דו-קרבות; הזוג המנצח בכל דו-קרב העפיל ישירות לרבע הגמר ואילו הזוג המפסיד הועמד אוטומטית להדחה.
פרק 23 (12 באוגוסט 2023)
פרק זה הוא ספיישל שירים של הזמר סטטיק. בפרק זה, סטטיק הצטרף לראות את הריקודים בחדר החזרות ושפט את הריקודים, אך לא נתן ציון.
פרק 25 - חצי הגמר חלק 1 (19 באוגוסט 2023)
חצי גמר זה הוא ספיישל מיוחד של שירים מהפורמטים של שידורי קשת לכבוד חגיגות ה-30 של הזיכיון. עדי אשכנזי הייתה שופטת אורחת, אך לא חילקה ציונים.
קישורים חיצוניים
מידע וכתבות: ביקורות:
אינטר קאטרה
אינטר קאטרה (בלטינית: Inter caetera, "בין שאר [מטלותינו]") היא בולה אפיפיורית שנשלחה למלכי ספרד ב-3 וב-4 במאי 1493 על ידי האפיפיור אלכסנדר השישי. הבולה נכתבה בעקבות חזרתו של כריסטופר קולומבוס ממסעו הראשון במרץ 1493, אשר במהלכו נקבע קו באוקיינוס האטלנטי שמחלק את העולם בין ספרד לפורטוגל. לפי החלוקה, מה שנמצא "מאה ליגות" מערבית לקו העובר בין האיים האזוריים לכף ורדה, נתון לריבונות ספרדית.
הבולה שאותה נהוג לכנות כאינטר קאטרה מורכבת למעשה משלושה כתבים שונים: אחד הנקרא אינטר קאטרה ומתוארך ל-3 במאי, השני נקרא אקסימיה דבוטיוניס (Eximiae devotionis – מסירות יוצאת דופן) וגם מתוארך ל-3 במאי, ואילו השלישי נקרא גם הוא אינטר קאטרה ומתוארך ל-4 במאי.
רקע ותוכן הבולות
בולת אינטר קאטרה מוקדמת יותר, ניתנה בשנת 1456 לפורטוגל על ידי האפיפיור קליקסטוס השלישי, דודו של אלכסנדר השישי. היא הייתה אחרונה בסדרה של בולות שנתנו ביטוי לעליונות הפורטוגזית גילוי ארצות.
בדרכו חזרה מאמריקה לספרד, עצר קולומבוס בפורטוגל. מלך פורטוגל, ז'ואאו השני, הודיע לקולומבוס כי הארצות שגילה שייכות לפורטוגל לפי הסכם אלקוקובאס (Alcocobas) והבולה האפיפיורית אטרני רגיס. קולומבוס עדכן את פרדיננד מלך ספרד בדבר, והמלך פעל מיד להפעלת שליחיו ברומא כדי שיסירו את האיום שמהווה הבולה הקודמת, ויובילו להכרה בזכויותיה של ספרד לתגליות.
מלך ספרד שלח בקשה רשמית, המתוארכת ל-18 באפריל, שבה ביקש את עזרת האפיפיור. תגובתו של אלכסנדר השישי לבקשה היא האינטר קאטרה שמתוארכת ל-3 במאי. הבולה, שככל הנראה הייתה מכתב אפיפיורי ולא בולה רשמית, נשלחה לשגריר פרנסיסקו דה ספרטס בברצלונה כדי שיעבירה למלך. תוכן המכתב היה סודי, ורק לאנשי הצוות האישי של האפיפיור הייתה נגיעה אליו. זאת ככל הנראה כדי להסתיר את קיומה מהקרדינל הפורטוגזי החזק חורחה דה קוסטה, ששימש כנציג המלך ז'ואאו השני.
האינטר קאטרה מ-3 במאי טרם הגיעה לספרד כששגריר פורטוגל הגיע לספרד וטען שהודו שייכת למדינתו. כשעבר שבוע נוסף ללא תשובה מרומא, פרדיננד חתם ב-23 במאי על מסמכים להובלת משלחת גילויים נוספת בפיקודו של קולומבוס. המלך כתב: "קבענו גבול שעובר מהאיים האזוריים לאלה של כף ורדה, מקוטב לקוטב, כל מה שממערב לגבול שצוין הוא שלנו".
על פי העדויות, ב-28 במאי קולומבוס עזב את חצר המלך לסביליה, אך עוד באותו הלילה שליח המלך השיג אותו בדרכו והגיש לו מכתב דחוף. המכתב האפיפיורי שלו חיכו הגיע, והמלך שלח לקולומבוס תרגום שלו. האפיפיור ציין בדבריו כי שמע על כוונתם של מלכי ספרד להרחיב את האמונה הקתולית לארצות רחוקות, ועל מסעו של קולומבוס "מערבה לכיוון הודו", שם גילה איים וארצות לא מוכרות. הוא אישר לספרדים לקבל ריבונות על הארצות שגילו, והורה להם לשלוח מיסיונרים להמיר את דתם של הילידים.
עם זאת, נראה שהמסמך שהגיע לא היה מקובל על המלך הספרדי משתי סיבות. הסיבה הראשונה הייתה שמדובר בתכתובת פרטית, ולא בהצהרה פומבית. הסיבה השנייה הייתה שלא הוגדרה בו הטריטוריה שעליה יוכל לטעון בעלות עם אישור אפיפיורי, וכן לא הוגבל בה השטח שעליו פורטוגל יכולה לטעון לריבונות. פרדיננד קבע שקו החלוקה עובר מהאיים האזורים לכף ורדה, אך המלך ז'ואאו טען שהתגליות החדשות נמצאות במערב האיים האזוריים, ולכן שייכות לפורטוגל. קולומבוס סירב לחשוף את המרחק האמיתי של הארצות שגילה ולהכריע בסוגיה. כמו כן ספרד חששה משום שפורטוגל נלחמה ב-1479 על האיים האזוריים, וייתכן שיהיו מוכנים להילחם שוב.
לכן, חוקרים מציעים, כדי פתור את בעיית הגדרת הטריטוריה, עוד באותו הלילה קולומבוס למד את האינטר קאטרה המתוארכת ל-3 במאי, ושלח למלך פרדיננד הצעה לצייר את קו החלוקה מאה ליגות ממערב לאיים האזוריים. הצעה זאת התקבלה בספרד, בהתאם לדרישותיהם שונה קו החלוקה - האינטר קאטרה תוקנה, תוארכה ל-4 במאי, והופצה כבולה אפיפיורית.
הבולה אקסימיה דבוטיוניס, שונה מעט בניסוחה אך חוזרת על הבטחות שתי הבולות הראשונות. כמו כן מודגש בה שהריבונות הספרדית תתאם לריבונות מלך פורטוגל במקומותיו שלו.
הבדלים בנוסח הבולות
הבולות ממעונות לפרדיננד ולאיזבלה, מלכי ספרד. פתיחתן של שתי האינטר קאטרות זהה, ובדומה למקבילות שנשלחו למלכי פורטוגל, היא מתייחסת לנושא של התרחבות האמונה הנוצרית לארצות "בארבריות", לא-נוצריות. לאקסימיה דבוטיוניס פתיחה קצרה יותר, אך גם היא נוגעת באותו נושא.
האינטר קאטרה הראשונה בסדרה מתייחסת לתגליות של "ארצות ואיים רחוקים ולא ידועים במחוזות המערב", לכיוון האינדים (הודו). התגליות נזקפות לזכותו של כריסטופר קולומבוס. באינטר קאטרה השנייה כבר מצוינות יבשות (טרה-פירמה) שהתגלו מעבר לאוקיינוס, וכמו כן התווספו בה מחמאות ותיאורי שבח לצד שמו של קולומבוס. ייתכן שתוספת זאת הייתה לבקשתו של קולומבוס עצמו.
בבולה מ-3 במאי, האפיפיור על בסיס שליחותו האלוהית, העניק לשליטי ספרד את הארצות והאיים שהתגלו באוקיינוס בכיוון מערב, כמו גם את כל הארצות באותו הכיוון שטרם התגלו, אם הן אינן שייכות לנסיך נוצרי. האפיפיור אסר על הגעה למחוזות אלה ללא אישור של השליטים הספרדים. כמו כן, הדרישות מספרד הוקבלו לדרישות הכס הקדוש מפורטוגל בשטחים שהתגלו על ידה.
הבולה מ-4 במאי הרחיבה את הריבונות הספרדית, ויצרה חלוקה המאפשרת לספרד להתפשט לאיים וליבשות שהתגלו וטרם התגלו, לא רק במערב, אלא גם בדרום, כמו גם בכיוון הודו ואזורים נוספים. בטרמינולוגיה ייחודית, קו החלוקה הוגדר כנמצא "מאה ליגות למערב ולדרום" של האיים האזוריים ואיי כף ורדה. בשתי הבולות המאוחרות, הביטוי "במערב ובאוקיינוס" ככל הנראה הוחלף על ידי הביטוי "למערב ולדרום", כאינדיקציה לכיוונן של התגליות, ותכנוניו של קולמבוס למסעו השני. כמו כן, בבולה המתוארכת ל-4 במאי הוסרה האנלוגיה לדרישות ממלך פורטוגל.
פרסום הבולות ותיארוכן
אף אחת מהבולות לא שרדה בנוסח המקורי. ישנם חוקרים שמטילים ספק בכך שאינטר קאטרה מ-3 במאי אכן הוכרזה באופן רשמי, והם רואים בה מעין "תדריך סודי". עותק שלה התגלה לראשונה בעיר סימנקס (Simancas) בספרד בשנת 1797, או לפי חוקרים אחרים בשנת 1892. בהמשך היא נמצאה מתועדת ברשומותיו הסודיות של אלכסנדר השישי, בארכיון הוותיקן. מלבד הבולות עצמן, קיימות התכתבויות בין רומא לבין בית המלוכה הספרדי מסביב לתוכנן, וגם התכתבויות בין בית המלוכה לקולומבוס.
מחקר של כתבי יד העלה כי הבולות הונפקו על ידי הקאמרה אפוסטוליקה, משרד האוצר האפיפיורי, ולא על ידי המשרד המשפטי. הן חתומות על ידי מזכירו האישי של אלכסנדר השישי, לודוביקוס פודוקאת'רוס. פודוקאת'רוס ככל הנראה הורה להנפיק את שלוש הבולות, וביקש מאנשי כנסייה שונים לכתוב אותן.
הבולות התפרסמו באופן מרווח. לפי תיוקים בארכיון הוותיקן, האינטר קאטרה מ-3 במאי נכתבה ככל הנראה בחודש אפריל, בתגובה לבקשה רשמית ששלח המלך פרדיננד לאפיפיור ב-18 באפריל. האינטר קאטרה השנייה נכתבה כנראה ביוני, ואילו השלישית, אקסימיה דבוטיוניס, נכתבה ביולי. סידורן לא לפי התיארוך הרשמי שניתן להן, אלא לפי תאריך כתיבתן מראה כי סדר הפצתן שונה, והאקסימיה דבוטיוניס היא הבולה האחרונה, ולא השנייה, להיכתב.
אנה ונטורה
אנה (אנני) אברהם ונטורה (בבולגרית: Ана Аврам Вентура; 3 ביולי 1925, רוסה, ממלכת בולגריה – 22 בפברואר 1944, רוסה, ממלכת בולגריה) הייתה פרטיזנית יהודיה, חברת מכבי הצעיר ובהמשך המפלגה הקומוניסטית של בולגריה. לאחר פעולת חבלה במפעל "ז'יטי" אשר סיפק ציוד לצבא הגרמני פשטה המשטרה הבולגרית על דירת מסתור בה נמצאו חברי החולייה ובחילופי האש נהרגה ונטורה. מותה בקרב בטרם מלאו לה 19 שנים, הפך את ונטורה לאחד מסמליו הבולטים של המאבק החמוש נגד המשטר הפרו פאשיסטי בבולגריה והבליט את חלקן הגדול יחסית של הנשים אשר נטלו חלק במערכה זו, בבולגריה בכלל ובקרב נשות הקהילה היהודית בפרט.
ביוגרפיה
אנני ונטורה נולדה ברוסה לאברהם ורחל שהיו חברי התנועה הציונית. היא התחנכה בבית הספר היסודי היהודי בעיר והצטרפה לתנועת מכבי הצעיר. לאחר החלת החוק להגנת האומה הופסקה פעולתן של תנועות הנוער היהודיות וונטורה הצטרפה לתנועת הנוער של "ליגת הפועלים הבולגרית" אשר הייתה מסונפת למפלגה הקומוניסטית הבולגרית שבמחתרת. ב-1942, לאחר כניסת הגרמנים לבולגריה מתוקף ההסכם התלת-צדדי הצטרפה אנני ונטורה למחתרת הקומוניסטית החמושה אשר פעלה נגד מפעלים ומטרות הקשורות לצבא הגרמני ונטלה חלק במספר פעולות. בפברואר 1944 תקפו חברי המחתרת את מפעל "ז'יטי" אשר סיפק ציוד טכני לצבא הגרמני. לאחר הפעולה פשטה המשטרה הבולגרית על דירת מסתור בה נמצאו חברי חוליית החבלה. לפי גרסה אחת נהרגה ונטורה במהלך חילופי האש ולפי גרסה שנייה נורתה למוות בידי המשטרה עם הפריצה לדירה. לאחר תום מלחמת העולם השנייה, הוסב שם בית הספר היסודי היהודי בסופיה לבית הספר על שם "אנה ונטורה". המבנה נותר ברשות הקהילה היהודית עד 1958, עת הוחרם על ידי השלטון הקומוניסטי.
בשנת 1963 פורסם הספר "אנה ונטורה" אותו כתב הסופר והמשורר הבולגרי סאליס תג'ר. הספר יצא לאור בסופיה.
חנה וייץ
חנה וייץ (י"ט בניסן ה'תרכ"ו, 4 באפריל 1866 – ב' בסיוון ה'תש"ט, 30 במאי 1949) הייתה הרופאה הראשונה בארץ ישראל ומחלוצות היישוב היהודי בסוף התקופה העות'מאנית בארץ ישראל ותחילת המנדט הבריטי.
קורות חייה
נולדה בוורשה שבפולין כחנה (אנה) זלוטובסקי. למדה מדעי הטבע במוסד אקדמי גבוה לבנות בסנט פטרבורג וסיימה בהצטיינות. לאחר מכן התחילה בלימודי הרפואה בפריז, דור ראשון לסטודנטיות לרפואה, והשלימה אותם ב-13 בנובמבר 1899. במהלך לימודיה בפריז הייתה וייץ פעילה במספר ארגונים ציוניים: ב"אגודת הסטודנטים היהודיים", ב"חובבי ציון" וב"אגודת יישוב ארץ ישראל". במסגרת פעילותה הציונית הכירה את ד"ר נפתלי וייץ והשניים הפכו לבני זוג ולשותפים לפעילות הרפואית והציונית. הם נישאו בשנת 1895 ולאחר שנה נולדה בתם לאה. בשנת 1898 נענה נפתלי וייץ להצעת הברון רוטשילד לשמש כרופא במושבות בארץ ישראל. חנה וייץ נשארה בפריז על מנת להשלים את לימודי הרפואה, ולאחר סיומם הפליגה לארץ ישראל יחד עם בתם לאה. השתיים הגיעו לארץ ישראל ב-31 בדצמבר 1899, היום האחרון של המאה התשע עשרה, והצטרפו לנפתלי וייץ במושבה ראש פינה.
לאורך כל שנותיה בארץ ישראל עסקה חנה וייץ בפעילות רפואית וציבורית. עם הצטרפותה לנפתלי וייץ במושבה ראש פינה, החלה, כרופאת נשים בהכשרתה, להעניק טיפול רפואי לנשות המושבה והסביבה. לנשות הסביבה הערביות העניקה וייץ טיפול רפואי בעזרת מנהל משק הבית של בני הזוג שעמד מאחורי וילון ושימש כמתורגמן. בשנת 1901 התמנה נפתלי וייץ לרופא המושבה זכרון יעקב ובני הזוג העתיקו את מגוריהם לשם. גם בזכרון יעקב לקחה וייץ חלק פעיל בפעילות הרפואית ובפרט בהתמודדות עם המלריה ומחלות מידבקות אחרות שפקדו את תושבי המקום. בשנת 1902 פרצה מגפת כולרה בארץ ובסוף 1903 הגיעה לאזור זכרון יעקב. בשל כך הטיל נפתלי וייץ הסגר על המושבה ובני הזוג עסקו שניהם באופן נמרץ בניהול מצב החירום. על פעילותה בתקופת ההסגר קיבלה וייץ מכתב הוקרה מהפקידות.
בשנת 1907 עברו בני הזוג לירושלים בעקבות המינוי של נפתלי וייץ למנהל בית החולים רוטשילד. בשנים אלה פתחה וייץ בביתה מרפאה גינקולוגית ועבדה כרופאת נשים וילדים. למרפאתה הגיעו נשים יהודיות וערביות, שמטעמי צניעות לא פנו לרופא-גבר; היא נתנה שירות רפואי ללא הבדל דת ולאום, וזכתה לכבוד והערצה. בהמשך שימשה גם כרופאת "המדרשה העברית הירושלמית". במהלך שנותיה בירושלים המשיכה וייץ לצד בן זוגה בפעילות ציבורית והתנדבותית ולקחה חלק פעיל בהקמת מפעלי חברה ותרבות, החשובים שבהם הם בית העם והגימנסיה העברית בירושלים, שבתם של בני הזוג, לאה, הייתה מארבעת תלמידיה הראשונים. בנוסף היו הזוג וייץ ממייסדי "ההסתדרות הרפואית בירושלים" בשנת 1912, והיו בין משתתפי וועידת הגרענת שהתקיימה בניסן התרע"ד 1914.
במהלך מלחמת העולם הראשונה, הוגלו בני הזוג וייץ לאלכסנדריה על ידי השלטון העות'מאני. לאחר מספר שנות גלות, ליוותה חנה וייץ את בתם לאה ללימודים בפריס. בשנת 1923 שבה לירושלים. בשובה לא חידשה את פעילותה הרפואית והקדישה את זמנה ומרצה לפעילות ציבורית אינטנסיבית במסגרת הסתדרות נשים עבריות, עזרת נשים ומועצת הפועלות.
נפטרה בשנת 1949 בירושלים ונקברה זמנית בבית העלמין סנהדריה. לאחר מלחמת ששת הימים הועברה לקבורת קבע לצד בן זוגה נפתלי בהר הזיתים. חתנה היה עו"ד ד"ר צבי אליהו כהן, נכדותיה תרצה כהן ועפרה כהן ונכדה, מיכה טלמון.